Warszawapagtens invasion af Tjekkoslovakiet
Warszawapagtens invasion af Tjekkoslovakiet var en militær indgriben den 20. august 1968. Invasionsstyrkerne bestod af Sovjetunionen og de sovjetiske allierede i Warszawapagten: de østeuropæiske lande Polen, DDR, Ungarn og Bulgarien. Såvel Rumænien som Albanien nægtede at deltage i invasionen. Baggrunden for invasionen var, at Sovjetunionen ville sætte en stopper for Alexander Dubceks politiske reformer, det såkaldte Prag-forår. Invasionen endte med Tjekkoslovakiet blev tvunget til at undertegnede Moskva-protokollen, og at landet stod under militær besættelse frem til 1991. Ifølge Moskva-protokollen skulle det herskende regime "forsvare socialismen", trække reformerne tilbage, de tjekkoslovakiske medier skulle være underlagt streng censur og Tjekkoslovakiet skulle afvise FN-indblanding i alle sager om Østblokken.